paragraph_text: Vlada u progonstvu bila je zakonita, međunarodno priznata Vlada Čehoslovačke za trajanja Drugoga svjetskoga rata. Djelovala je u cilju povratka Čehoslovačke u granice prije potpisivanja Münhenskoga sporazuma, odnosno, kasnije njemačke okupacije. Države koje su ju priznale smatrale su je zakonskom nasljednicom Prve Čehoslovačke Republike.